รายชื่อตอนในเค-อง! ก๊วนดนตรีแป๋วแหวว
รายชื่อตอน > K-ON!! (2010)

| # | รายชื่อตอน | ฉายครั้งแรก |
| --- | --- | --- |

| 01 | "ม.6!"  Seniors! "Kōsan!" (高3!)  | 7 เมษายน 2010 |
 เปิดเทอมใหม่ ยุย มิโอะ ริทสึและสึมุกิ เลื่อนชั้นขึ้น มาอยู่ ม.6 แล้วโดยมีอาสึสะคนเดียวที่อยู่ ม.5 เมื่อคิดว่าปีหน้าจะเหลืออาสึสะอยู่แค่คนเดียว ชมรมเค-องจึงตั้งเป้าว่าจะต้องหาสมาชิกใหม่เข้าชมรมให้ได้แต่ว่า... 
| 02 | "สะสาง!"  Clean-up! "Seiton!" (整頓!)  | 13 เมษายน 2010 |
 ห้องดนตรีที่เต็มไปด้วยสิ่งของสมาชิกชมรมเค-องถึงเวลาที่ต้องสะสางแล้ว! ระหว่างที่แยกย้ายกันเอาของส่วนตัวกลับบ้าน พวกยุยก็ได้รับกีต้าร์เก่าจาก อ.ซาวาโกะ ที่ให้เอาไปขายมาเป็นงบชมรมอย่างคาดไม่ถึง! 
| 03 | "มือกลอง!"  Drummer! "Doramā!" (ドラマー!)  | 20 เมษายน 2010 |
 ในที่สุดชมรมเค-องก็ได้สมาชิกใหม่.(?).คือทงจัง... ระหว่างที่ทุกอย่างดำเนินไปตามปกติ จู่ ๆ ริทสึที่กำลังดูบันทึกการแสดงของชมรมเค-องอยู่ก็ตะโกนออกมา! เมื่อริทสึอยากลองเล่นเครื่องดนตรีอื่น แล้วใครจะเป็นมือกลองล่ะ? 
| 04 | "ทัศนศึกษา!"  Field Trip! "Shūgaku Ryokō!" (修学旅行!)  | 27 เมษายน 2010 |
 โรงเรียนซากุระงาโอกะได้พานักเรียนชั้น ม.6 ไปทัศนศึกษาที่เกียวโต ชั้นเรียนให้แบ่งกลุ่มเป็น 4 คน ซึ่งแน่นอนว่ากลุ่มยุยก็ไม่พ้นสมาชิกชมรมเค-องทั้ง 4 คน แต่ทั้งยุยกับริทสึตื่นเต้นจนเกิดเหตุตั้งแต่ขึ้นรถชินคันเซ็น ทำให้มิโอะมีแต่เรื่องต้องวิตกกังวล 
| 05 | "เฝ้าบ้าน!"  Staying Behind! "Orusuban!" (お留守番!)  | 4 พฤษภาคม 2010 |
 พวกยุยที่ไปเที่ยวทัศนศึกษาอย่างสนุกสนานได้ส่งเมล์ภาพถ่ายมาให้อุยกับอาสึสะดูตลอด ขณะที่โรงเรียนไม่มีนักเรียนชั้น ม.6 อยู่เลยก็ทำให้ทั้ง อาสึสะ จุน และคนที่รักพี่มากอย่างอุย ได้สัมผัสถึงความรู้สึกที่ไม่เคยเจอมาก่อน 
| 06 | "หน้าฝน!"  Rainy Season! "Tsuyu!" (梅雨!)  | 11 พฤษภาคม 2010 |
 เข้าหน้าฝนแล้ว ยุยพยายามไปโรงเรียนโดยไม่ให้กีตาร์เปียกน้ำขณะที่ฝนตกตลอดตั้งแต่เช้ายันเย็น แต่กว่าจะถึงโรงเรียนก็ทำเอาเปียกโชกไปทั้งตัว ทำให้พอถึงห้องเรียนทุกคนต่างก็คุยแต่เรื่องสภาพของยุยที่เปียกโชก 
| 07 | "ปาร์ตี้น้ำชา!"  Tea Party! "Ochakai!" (お茶会!)  | 18 พฤษภาคม 2010 |
 พวกยุยสังเกตเห็นมิโอะมีท่าทางกระวนกระวายผิดปกติ พอถามดูก็รู้ว่าตั้งแต่เช้าแล้วมิโอะรู้สึกเหมือนมีคนแอบอยู่ตลอดเวลา ทำให้ยุย ริทสึ สึมุกินึกไปถึงเหตุการณ์คล้าย ๆ เกับสมัยที่ยังอยู่ ม.4 เรื่องของประธานนักเรียน กลุ่มมิโอะแฟนคลับ และสโตคเกอร์ 
| 08 | "เรียนต่อ!"  Career! "Shinro!" (進路!)  | 25 พฤษภาคม 2010 |
 ยุยและรึทสึที่ยังไม่ได้ตัดสินใจเรื่องเรียนต่อถูกอาจารย์ซาวาโกะเรียกไปคุยเรื่องนี้พร้อมกันที่ห้องพักอาจารย์โนโดกะและมิโอะที่รู้สึกเป็นห่วงก็ได้มาคุยกันเรื่องสมัยเด็กของทั้งคู่ที่ห้องชมรม เรื่องราวของยุยและริทสึสมัยเด็กจะช่วยให้มองเห็นถึงอนาคตไหมนะ... 
| 09 | "สอบปลายภาค!"  Finals! "Kimatsu Shiken!" (期末試験!)  | 1 มิถุนายน 2010 |
 ใกล้จะสอบปลายภาคแล้ว ชมรมทุกชมรมเลยงดกิจกรรมชั่วคราว ยุยกับริทสึที่ไปอ่านหนังสือกับสึมุกิและมิโอะที่ห้องสมุดก็ยังเอาแต่เล่นเหมือนเคย แถมยุยยังไปตกปากรับคำคุณยายข้างบ้านว่า จะขึ้นเล่นกีตาร์บนเวทีประกวดการแสดงประจำปีที่จะจัดหลังวันสอบพอดี!? แล้วผลสอบปลายภาคนี้จะออกมาเป็นยังไงล่ะเนี่ย 
| 10 | "อาจารย์!"  Teacher! "Sensei!" (先生!)  | 8 มิถุนายน 2010 |
 พวกยุยสังเกตเห็นว่าอาจารย์ซาวาโกะมีพฤติกรรมแปลก ๆ ตอนเช้ามีคนขับรถมาส่ง ตกเย็นก็ทำตัวลับ ๆ ล่อ ๆ ไม่ได้ตรงกลับบ้าน พอแอบสะกดรอยตามไป พวกยุยก็ต้องเข้าไปพัวพันกับเรื่องของรุ่นพี่ที่คาดไม่ถึง!? 
| 11 | "ร้อน!"  Hot! "Atsui!" (暑い!)  | 15 มิถุนายน 2010 |
 พอถึงหน้าร้อน ห้องชมรมที่ไม่มีแม้แต่พัดลมอย่างห้องชมรมเค-องก็เต็มไปด้วยสมาชิกที่กำลังหาทางหนีร้อนอย่างเอาเป็นเอาตาย... หลังจาที่ปรึกษากับอาจารย์ซาวาโกะ พวกยุยก็ได้ตัดสินใจบุกไปที่ห้องคณะกรรมการนักเรียนเพื่อขอให้ติดแอร์ในห้องชมรม แต่มันจะขอกันได้ง่าย ๆ เหรอ? 
| 12 | "เทศกาลฤดูร้อน!"  Summer Festival! "Natsu Fesu!" (夏フェス!)  | 22 มิถุนายน 2010 |
 ปิดเทอมหน้าร้อนแล้ว พวกยุยวางแผนกันว่าจะไปเก็บตัวกันอีกครั้งในปีนี้ ระหว่างที่ยังตัดสินใจไม่ได้ว่าจะไปที่ไหนดี อาจารย์ซาวาโกะก็เอาตั๋วเข้างาน "เทศกาลหน้าร้อน" มาให้! งานเทศกาลหน้าร้อนที่จะมีวงดนตรีมากมายมาแสดงสดบนเวทีกลางแจ้งจะเป็นยังไงนะ... 
| 13 | "คำทักทายปลายหน้าร้อน!"  Late Summer Greeting Card! "Zansho Mimai!" (残暑見舞い!)  | 29 มิถุนายน 2010 |
 อุยแวะมาเยี่ยมอาสึสะที่อยู่เฝ้าบ้านกับทงจังระหว่างปิดเทอมหน้าร้อน... ขณะที่รุ่นพี่อย่างพวกยุยต้องยุ่งอยู่กับการอ่านหนังสือเตรียมสอบ รุ่นน้องอย่าง อาสึสะ อุย และจุน เลยได้ใช้ช่วงเวลาวันหยุดหน้าร้อนที่เหลือไปเที่ยวด้วยกัน และทำให้อาสึสะเริ่มคิดถึงเรื่องบางอย่าง... 
| 14 | "เรียนเสริมฤดูร้อน!"  Summer Training! "Kaki Kōshū!" (夏期講習!)  | 6 กรกฎาคม 2010 |
 ริทสึที่พยายามชวนมิโอะไปเที่ยวแต่ถูกปฏิเสธบังเอิญเจอกับสึมุกิเลยชวนไปเที่ยวด้วยกัน แต่หลังจากวันนั้นสึมุกิก็เริ่มทำตัวแปลก ๆ ริทสึที่เป็นเพียงคนเดียวที่รู้ถึงสาเหตุเลยพยายามจะช่วยเหลือให้สึมุกิสมหวัง และสิ่งที่เธอหวังนั่นก็คือ!? 
| 15 | "งานแข่งวิ่งมาราธอน!"  Marathon Tournament! "Marason Taikai!" (マラソン大会!)  | 13 กรกฎาคม 2010 |
 เปิดเทอมใหม่แล้ว โรงเรียนมัธยมปลายซากุระของพวกยุยมีจัดกิจกรรมวิ่งมาราธอนของนักเรียนทั้งโรงเรียน ยุยที่ไม่อยากวิ่งพยายามหาข้ออ้างและวิธีต่าง ๆ มาใช้แต่ก็ไม่ได้ผล และพอถึงวันงาน ระหว่างที่กำลังวิ่งมาด้วยกันนั้น อยู่ ๆ ยุยก็หายตัวไป! 
| 16 | "รุ่นพี่!"  Upperclassmen! "Senpai!" (先輩!)  | 20 กรกฎาคม 2010 |
 อาสึสะที่เพิ่งรู้สึกตัวว่า ตัวเองคล้อยตามรุ่นพี่และบรรยากาศเรื่อยเปื่อยของชมรมเค-องมากเกินไปแล้ว ได้พยายามอีกครั้งที่จะดึงบรรยากาศในชมรมให้สมกับเป็นชมรมดนตรี แต่เมื่อต้องต่อสู้กับเหล่ารุ่นพี่ผู้มีนิสัยอันผิดแผกเฉพาะตัว และตัวเองที่เคยชินกับชมรมเค-องไปแล้ว ดูเหมือนว่า... 
| 17 | "ไม่มีห้องชมรม!"  No Club Room! "Bushitsu ga Nai!" (部室がない!)  | 27 กรกฎาคม 2010 |
 งานโรงเรียนใกล้เข้ามาแล้ว แต่ห้องดนตรีที่ชมรมเค-องใช้เป็นห้องชมรมอยู่กลับถูกห้ามใช้งานชั่วคราวเพื่อซ่อมแซม ขณะที่กำลังหาสถานที่ซ้อมระหว่างที่ห้องชมรมใช้งานไม่ได้ พวกยุยก็ตกลงกันให้ต่างคนต่างลองแต่งเนื้อเพลงมา เพื่อคัดเลือกหาเนื้อเพลงที่จะใช้กับเพลงใหม่ของวงโฮคาโกะ Tea Time! 
| 18 | "นักแสดงนำ!"  Leading Role! "Shuyaku!" (主役!)  | 3 สิงหาคม 2010 |
 ม.6 ห้อง 2 ของพวกยุยลงความเห็นกันว่าจะแสดงละครเวทีในงานโรงเรียน มิโอะและริทสึที่ถูกเลือกให้รับบทเป็นนักแสดงนำคู่กันนั้นมีปัญหากับบทที่ถูกเลือกให้เล่นอย่างมาก โดยเฉพาะมิโอะที่ปกติก็ขี้อายมากเป็นทุนเดิมอยู่แล้วนั้น... อีกด้านที่ชมรมเค-อง อาสึสะก็กำลังเป็นห่วงว่าพวกรุ่นพี่จะมีเวลามาซ้อมดนตรีกันไหมนะ? 
| 19 | "โรมีโอ & จูเลียต!"  Romeo and Juliet! "Romi Juri!" (ロミジュリ!)  | 10 สิงหาคม 2010 |
 เมื่อถึงวันงานโรงเรียน ก็ได้เวลาที่ ม.6 ห้อง 2 ของพวกยุยจะต้องขึ้นแสดงละครบนเวที ขณะที่ทุกคนพยายามเต็มที่เพื่อให้การแสดงผ่านพ้นไปได้ด้วยดีนั้น ก็กลับเกิดเหตุที่ไม่คาดฝันขึ้น! ขณะเดียวกัน อาสึสะที่มาดูการแสดงละครเวทีของพวกรุ่นพี่ก็กำลังกังวลว่า พวกรุ่นพี่จะลืมเรื่องการแสดงสดของชมรมเค-องไปแล้วหรือเปล่านะ? 
| 20 | "ยังอยู่ที่งานโรงเรียน!"  Yet Another School Festival! "Mata Mata Gakuensai!" (またまた学園祭!)  | 17 สิงหาคม 2010 |
 งานโรงเรียนย่างเข้าสู่วันที่ 2 ในที่สุดก็ได้เวลาที่ชมรมเค-องจะต้องขึ้นแสดงสดแล้ว พวกยุยที่ค้างอยู่ที่โรงเรียนเพื่อฝึกซ้อมเพลงใหม่ก็พร้อมแล้วสำหรับการแสดง แต่ที่เวที กลับมีเรื่องที่เหนือความคาดหมายของเหล่าสมาชิกวงโฮคาโกะ Tea Time! 
| 21 | "อัลบั้มจบการศึกษา!"  Graduation Yearbook! "Sotsugyō Arubamu!" (卒業アルバム!)  | 24 สิงหาคม 2010 |
 หลังจบงานโรงเรียน ก็ถึงเวลาที่นักเรียนชั้น ม.6 อย่างพวกยุยต้องถ่ายรูปเพื่อใช้สำหรับลงในอัลบั้มจบการศึกษา ยุยกังวลกับเรื่องนี้มาก ริทสึเลยเสนอให้เอากล้องมาเพื่อซ้อมถ่ายรูปสำหรับลงอัลบั้ม และระหว่างที่ซ้อมกันนั้น ยุยก็เกิดความคิดอะไรขึ้นมาบางอย่าง... 
| 22 | "สอบเข้า!"  Entrance Exams! "Jyuken!" (受験!)  | 31 สิงหาคม 2010 |
 ใกล้ถึงวันวาเลนไทน์แล้ว ขณะที่รุ่นพี่อย่างพวกยุยต้องขะมักเขม้นอ่านหนังสือเพื่อสอบเข้ามหาวิทยาลัย รุ่นน้องอย่างพวกอาสึสะเลยตั้งใจจะให้ช็อกโกแลตพวกรุ่นพี่ในปีสุดท้ายนี้ก่อนที่พวกยุยจะเรียนจบ แต่พอถึงวันจริง อาสึสะกลับคิดมากเรื่องนั้นเรื่องนี้จนไม่กล้าให้ แล้วพวกยุยจะได้กินช็อกโกแลตฝีมืออาสึสะไหมล่ะเนี่ย? 
| 23 | "หลังเลิกเรียน!"  After School! "Hōkago!" (放課後!)  | 7 กันยายน 2010 |
 นักเรียนชั้น ม.6 ที่ไม่มี ชม.เรียนแล้วไม่จำเป็นต้องมาโรงเรียนจนถึงวันจบการศึกษา แต่หัวหน้าชมรมเค-องอย่างริทสึกลับนัด ยุย มิโอะ สึมุกิ มาที่ห้องชมรมทั้งที่ไม่ได้มีแผนว่าจะทำอะไรเลย พวกยุยจึงต้องหาอะไรทำระหว่างที่รออาสึสะจนกว่าจะถึงเวลาหลังเลิกเรียน! 
| 24 | "พิธีจบการศึกษา!"  Graduation Ceremony! "Sotsugyōshiki!" (卒業式!)  | 14 กันยายน 2010 |
 ถึงวันจบการศึกษาของพวกยุยแล้ว แต่ทั้งที่เป็นวันสำคัญ ยุยก็ยังอุตส่าห์มาสายจนเกือบจะทำให้ไปไม่ทันพิธีจบการศึกษากันยกกลุ่ม ทางด้านอาสึสะก็กำลังครุ่นคิดถึงรุ่นพี่ที่กำลังจะเรียนจบกันไป จนในที่สุดก็ตัดสินใจได้ว่าจะร่วมแสดงความยินดีกับพวกยุยให้ดีที่สุด แต่ทว่า... 
| 25 | "ประชุมวางแผน!"  Planning Discussion! "Kikaku Kaigi!" (企画会議!)  | 21 กันยายน 2010 |
 วันหนึ่งอาสึสะได้บังเอิญไปเจอเข้ากับแผ่นหนังโปรโมทชมรมเค-องที่พวกยุยถ่ายทำกันขึ้นในช่วงก่อนที่อาสึสะจะเข้าชมรม ถึงแม้ว่ามันจะไม่ได้ถูกนำมาใช้ เพราะถูกมิโอะที่เป็นคนแสดงนำแย่งไปปิดผนึกเอาไว้ แต่มันก็ทำให้พวกยุยคิดที่จะลองทำหนังโปรโมทชมรมอีกครั้งเพื่อที่จะได้มีสมาชิกใหม่เข้ามาในปีหน้า! 
| 26 | "ไปเยือน!"  Visit! "Hōmon!" (訪問!)  | 28 กันยายน 2010 |
 หลังสอบเข้าเสร็จ นักเรียนชั้น ม.6 ก็ไม่มีคาบเรียนแล้ว แต่โนโดกะก็ยังมีงานของคณะกรรมการนักเรียนอยู่ นั่นคือเการให้อาจารย์ประจำชั้นแต่ละห้องตรวจดูอัลบั้มจบการศึกษา แต่วันนี้ อ.ซาวาโกะกลับไม่ได้มาโรงเรียน ยุยที่ยังคาใจกับภาพของตัวเองในอัลบั้มเลยอาสาจะเอาอัลบั้มตัวอย่างไปให้ซาวาโกะดูเองเพื่อจะได้ขอให้แก้ไข แต่จะได้แก้หรือเปล่านะ? 
| โอวีเอ | "แผนการ!"  Plan! "Keikaku!" (計画!)  | 16 มีนาคม 2011 |
 ของฝากจากฟินแลนด์ที่สึมุกิที่ซื้อมาฝากทำให้ยุยเกิดอยากจะไปเที่ยวต่างประเทศกับเขาบ้างทุกคนเลยตกลงกันว่าหลังสอบเข้าเสร็จแล้ว ชมรมเค-อง ซึ่งรวมถึงอาสึสะที่อยู่ ม.5 ด้วย จะไปเที่ยวต่างประเทศฉลองจบการศึกษากัน แต่ระหว่างที่กำลังเตรียมตัวกันว่าจะไปที่ไหนยังไงดี สึมุกิก็นึกถึงเรืองสำคัญขึ้นมาได้...